### Vyhodnotenie 56. ročníka postupovej súťaže žiakov stredných škôl

### v spracovaní informácií na počítači (SIP)

### celoštátne kolo

### (písanie na počítači, úprava textu na počítači, worprocessing)

Štátny inštitút odborného vzdelávania v Bratislave je odborný, metodický a organizačný garant súťaže v zmysle Štatútu a plní úlohu metodickú, odbornú od školských kôl cez krajské súťaže a celoštátne kolo koordinuje aj organizačne a technicky.

Súťaž sa uskutočňuje podľa organizačného a súťažného poriadku v troch postupových kolách: 1. školské kolo, 2. krajské kolo, 3. celoštátne kolo.

Na celoštátne kolo nadväzuje každé dva roky medzinárodná súťaž, ktorá je organizovaná vždy v inej krajine, ktorá je členom medzinárodnej organizácie INTERSTENO.

Víťazi celoštátneho kola sa pravidelne v minulých ročníkoch zúčastňovali na medzinárodnej súťaži INTERSTENO.

Zasadnutie celoštátnej komisie sa konalo online 11. 02. 2022, pred konaním krajských kôl a celoštátneho kola. Účastníci prerokovali organizačné zabezpečenie, program a hodnotenie súťaže podľa organizačného a súťažného poriadku. Vypracovali a schválili MANUÁL k priebehu prípravy technickej podpory 56. ročníka Súťaže spracovanie informácií na počítači 2022 – dištančne organizácie krajských kôl. V siedmych krajoch sa krajské kolo konalo dištančne a v jednom kraji kombinovane. Prvú kategóriu odsúťažili dištančne a ostatné dve prezenčne. Členovia Celoštátnej odbornej komisie (COK) sa dohodli na úlohách a zostavení odborných komisií v súťažných disciplínach, na opravách a hodnotení súťažných prác.

Súťažné texty vypracovali autori na základe poverenia ŠIOV-om. Pre krajské kolo i pre celoštátne kolo súťaže pripravili zadanie:

1. pre súťažnú disciplínu (písanie na počítači) - Ing. Antónia Černeková,

2. pre súťažnú disciplínu (úprava textu na počítači) - Ing. Marcela Čiscoňová,

3. pre súťažnú disciplínu (wordprocessing) – Ing. Alžbeta Balková, Ing. Valéria Brenišinová.

1. **Školské kolá súťaže**

Školské kolá súťaže stredných škôl v spracovaní informácii na počítači sa uskutočnili na jednotlivých školách do 17. decembra 2021 a prihlášky do krajských kôl boli zasielané členom COK jednotlivých krajov, ktorí koordinovali priebeh krajskej súťaže.

Zadania si vytvorila na všetky tri disciplíny každá škola sama. V prvej disciplíne odpis textu do krajského kola mohli postúpiť iba žiaci, ktorí dosiahli 270 čistých úderov za minútu a percento presnosti nemali horšie ako 0,25 %. V druhej disciplíne úprava textu do krajského kola mohli postúpiť iba študenti, ktorí dosiahli 7000 bodov. V tretej disciplíne si školy určili sami, ktorí študenti pôjdu reprezentovať školu.

1. **Krajské kolo súťaže**

Krajské kolá súťaže stredných škôl v spracovaní informácii na počítači sa konala vo všetkých krajoch. Súťaž sa uskutočnila 16. 02. 2022. Celkový priebeh súťaže bol vo všetkých krajoch plynulý a bezproblémový. V siedmych krajoch sa krajské kolo konalo dištančne a v jednom kraji kombinovane. Prvú kategóriu odsúťažili dištančne a ostatné dve prezenčne. Súťažné práce prvej disciplíny písanie na počítači sa vyhodnocovali pomocou programu ZAV-JURY, druhú disciplínu úprava textu na počítači opravovali poverení členovia krajskej odbornej komisie (KOK). Oprava súťažných prác z wordprocessingu je odborne aj časovo veľmi náročná. Súťažné práce opravovali poverení členovia krajskej odbornej komisie.

Zhodnotenie úrovne vedomostí žiakov:

Zvyšuje sa kvalita súťaže a stále je záujem o tento druh súťaže zo strany žiakov i učiteľov. Tento rok je poznačený druhou a treťou vlnou pandémie. Učitelia sa aj v tomto neľahkom čase venujú talentovaným žiakom a rozvíjajú ich schopnosti a zručnosti. Najviac účastníkov krajských kôl (KK) bola v prvej súťažnej disciplíne písanie na pc, ktorej sa žiaci môžu venovať aj doma sami bez podpory učiteľa. Menej žiakov sa zapojilo do druhej a tretej disciplíny, v ktorých žiaci pracujú v spolupráci s učiteľom. Tieto súťažné disciplíny sú veľmi náročné a vyžadujú si skutočnú zručnosť v práci s počítačom. Všetky 3 súťažné disciplíny zvyšujú počítačovú gramotnosť žiakov a schopnosť efektívneho využívania počítačov, čo prispieva k lepšiemu uplatneniu sa žiakov na trhu práce.

Do súťažnej disciplíny wordprocessing sa zapojili i žiaci z iných škôl ako obchodných akadémií, t. j. aj z gymnázií, SOŠ, SPŠ, v ktorých sa vyučuje predmet informatika, aplikovaná informatika a pod. Prepojenie predmetov administratíva a korešpondencia a informatika je pre prax a budúcnosť našich študentov veľmi dôležitá. Súťaže v spracovaní informácií na počítači prispievajú k zvýšeniu počítačovej gramotnosti žiakov i k podpore odborného vzdelávania. V tomto ročníku sme zabezpečili opravu súťažných prác vo všetkých kolách vďaka pomoci a ochote pedagógov našich škôl.

Žiaci sa do súťaže prihlasujú na základe vyplnenia prihlášky, pričom žiak môže súťažiť vo viacerých súťažných disciplínach vzhľadom na to, že ide o 3 samostatné súťažné disciplíny. Do krajského kola postupovali žiaci na základe najlepších výsledkov dosiahnutých v školských kolách.

**Uskutočnili sa nasledujúce disciplíny:**

1. **písanie na počítači** - 10-minútový odpis textu z papierovej predlohy, počet súťažiacich: 122,
2. **úprava textu na počítači** – úprava textu pomocou korektorských značiek, počet súťažiacich: 38,
3. **profesionálne spracovanie textu** – wordprocessing, počet súťažiacich:43.

Na krajských kolách sa **zúčastnilo 50 stredných škôl**, celkom **203 žiakov.**

Zloženie stredných škôl:

* obchodné akadémie 32,
* technické akadémie 1,
* súkromné školy 1,
* hotelová akadémia 2,
* gymnázium 1,
* SPŠ 3,
* SOŠ 6,
* spojené školy 4.

**Vekové zloženie zúčastnených žiakov (podľa ročníkov štúdia):**

1. ročník: 7,

2. ročník: 35,

3. ročník: 63,

4. ročník: 80,

5. ročník: 18.

Krajské kolá súťaže SIP sa uskutočnilo v súlade s platným súťažným a organizačným poriadkom a vypracovaným časovým harmonogramom.

Opravu a vyhodnotenie súťažných prác uskutočnili členovia krajských súťažných komisii pre súťaž SIP, vyhodnotenie prác je v súlade s platným súťažným poriadkom.

Výsledkové listiny za jednotlivé súťažné disciplíny boli zaslané predsedníčke COK a následne vyhodnotené s postupom na celoslovenské kolo. Do celoslovenského kola postúpili žiaci na základe výkonov v krajských kolách a po splnení kritérií stanovených súťažným poriadkom.

V 1. disciplíne – písanie na počítači môže postúpiť 20 súťažiacich, v 2. disciplíne úprava textu na počítači – UTX 12 súťažiacich, a v 3. disciplíne – profesionálne spracovanie textu – wordprocessing 12 súťažiacich.

Neustále z roka na rok zvyšujúci sa výkon čistých úderov za minútu alebo udržiavanie si výkonu je dôkazom, že žiakov práca na počítači baví, pracujú na sebe, venujú sa zvyšovaniu rýchlosti i presnosti.

Celkovo sa do súťaže zapojilo 50 stredných škôl a 203 žiakov.

1. **Celoštátne kolo súťaže**

Realizáciou 56. ročníka celoštátneho kola súťaže žiakov stredných škôl v spracovaní informácií na počítači bola poverená **Stredná odborná škola dopravná**, Zelená 2, 036 01 Martin-Priekopa – PhDr. Jarmila Matejčíková, riaditeľka školy

Celoslovenské kolo súťaže žiakov stredných škôl v spracovaní informácií na počítači sa uskutočnilo v dňoch 22. 03. 2022 až 24. 03. 2022. Celoslovenské kolo sa uskutočnilo prezenčne.

**Celoštátna súťažná komisia pracovala v zložení:**

Ing. Vlasta Púchovská, ŠIOV Bratislava, Ing. Alžbeta Balková, OA Prievidza - predseda COK SIP, Ing. Ivona Berdáková, OA Račianska, Bratislava, Ing. Antónia Černeková, OA Senica, Ing. Milada Adamcová, OA Dolný Kubín, Ing. Miriam Hasajová SOSE Spišská Nová Ves, Ing. Magdaléna Závacká, OA Poprad, Mgr. Jana Kišová OA Levice.

**Členkami súťažnej komisie odpis boli:**

Predseda : Ing. Antónia Černeková, Obchodná akadémia Senica,

Členovia: Ing. Milada Adamcová, Obchodná akadémia Dolný Kubín,

Ing. Miriam Hasajová, Stredná odborná škola ekonomická Spišská Nová Ves.

**Členkami súťažnej komisie úprava textu na počítači boli:**

Predseda : Ing. Magdaléna Zavacká, Obchodná akadémia Poprad,

Členovia: Ing. Ivona Berdáková, Obchodná akadémia Račianska Bratislava.

**Členkami súťažnej komisie wordprocessing boli:**

Predseda : Mgr. Viera Rosová, Obchodná akadémia Senica,

Členovia: Ing. Alžbeta Balková, Obchodná akadémia Prievidza,

Mgr. Jana Kišová, Obchodná akadémia Levice,

Ing. Viera Hofierková Dekanová, Obchodná akadémia Prievidza,

RNDr. Eva Kadlečíková, Obchodná akadémia Prievidza.

Do celoštátneho kola postúpilo: **20 žiakov - v písaní na počítači, 12 žiakov - v úprave textu na počítači, 12 žiakov - vo wordprocessingu.**

V tomto ročníku mal najväčšie zastúpenie Trenčiansky samosprávny kraj, postúpilo z neho 14 žiakov.

Realizačný tím školy vynaložil veľké úsilie na zabezpečenie dobrého priebehu celoštátneho kola. Súťažiaci mali pridelené štartovacie čísla na základe štartovacej listiny, ktoré boli použité na identifikáciu súťažných prác.

1. **Analýza výsledkov v súťažnej disciplíne: písanie na počítači**

V tejto disciplíne súťažilo 14 žiakov. 6 žiakov sa zo zdravotných dôvodov nemohlo zúčastniť.

Limit stanovený na postup do celoštátneho kola súťaže bol najvyšší výkon zo všetkých krajov do počtu možného postupu a to 20 súťažiacich pri percente presnosti do 99,75. Za chybu sa odpočítavalo 50 trestných bodov. Limit stanovený na postup do celoštátneho kola súťaže bol najvyšší výkon zo všetkých krajov

Najvyšší výkon dosiahol a majstrom Slovenskej republiky sa stal Tomáš Greguš, Obchodná

akadémia, Nevädzova 3, Bratislava, 453,8 čistých úderov na minútu.

Skladba súťažiacich žiakov podľa ročníkov: 5. ročník - 1 žiak, 4. ročník - 5 žiakov, 3. ročník -

6 žiakov, 2. ročník - 2 žiaci, 1. ročník – 0 žiakov.

Počet súťažiacich: 14, z toho 10 chlapcov a 4 dievčatá..

1. **Analýza výsledkov v súťažnej disciplíne: úprava textu na počítači - UTX**

V 2. súťažnej disciplíne súťažilo 11 žiakov, 10 súťažiacich vykonalo viac ako 60 korektúr,

jedna práca bola vyradená pre nesplnenie stanoveného počtu vykonaných korektúr. Najvyšší

výkon dosiahla a majsterkou Slovenskej republiky sa stala Natália Horňáková, Obchodná

akadémia M. Hodžu, M. Rázusa 1 , 911 29 Trenčín, ktorá vykonala 101 korektúr s 1 chybou a

dosiahla 9 850 výsledných bodov.

Skladba súťažiacich žiakov podľa ročníkov: 5. ročník - 2 žiaci, 4. ročník - 5 žiakov, 3. ročník

- 2 žiaci, 2. ročník - 1 žiak, 1. ročník - 0 žiakov.

Počet súťažiacich: 11, z toho 4 chlapci a 7 dievčat.

Súťažné práce v kategóriách písania na počítači a úprava textu na počítači boli opravované

pomocou softvéru ZAV Praha ČR.

1. **Analýza výsledkov v súťažnej disciplíne: wordprocessingu – profesionálne spracovanie textu na počítači.**

V súťažnej disciplíne do celoštátneho kola postúpilo 12 žiakov. V krajskom kole bolo zadanie

pripravené na dĺžku času 60 minút. V celoštátnom kole bolo zadanie náročnejšie, stanovený

čas na spracovanie zadania bolo 90 minút. Súťažiaci dosiahli veľmi pekné výsledky.

Absolútnym víťazom a majsterkou Slovenskej republiky sa stala Nikola Kmeťová, Obchodná

akadémia, F. Madvu 2, 971 01 Prievidza, ktorá dosiahla 87,33 % dosiahnutých bodov.

Skladba súťažiacich žiakov podľa ročníkov: 5. ročník - 2 žiaci, 4. ročník - 2 žiaci, 3. ročník -

6 žiakov, 2. ročník - 2 žiaci, 1. ročník - 0 žiakov.

Počet súťažiacich:12, z toho 4 chlapci a 8 dievčat.

Súťažné práce v kategóriách písania na počítači bola opravovaná ručne členkami OHK. Úprava textu na počítači bola opravovaná pomocou softvéru ZAV za pomoci Ing. Heleny Zaviačičovej. Následne odborná hodnotiaca komisia (OHK) skontrolovala zaslané výsledky. Kategória wordprocessing bola opravovaná ručne členkami OHK.

Celoslovenské kolo súťaže SIP sa uskutočnilo v súlade s platným súťažným a organizačným poriadkom a vypracovaným časovým harmonogramom. Súťažné texty vypracovali autori na základe poverenia ŠIOV-om. Opravu a vyhodnotenie súťažných prác uskutočnili členovia súťažných komisii pre súťaž SIP, vyhodnotenie prác je v súlade s platným súťažným poriadkom.

**Štatistické vyhodnotenie celoštátneho kola súťaže v spracovaní informácií na počítači**

**Termín súťaže: 22. 03. 2022 až 24. 03. 2022**

**Organizátor: Stredná odborná škola dopravná Martin - Priekopa**

1. **Počet zúčastnených škôl: 14 stredných odborných škôl**, celkom **37 žiakov**

**Názov školy a miesto:**

* Obchodná akadémia, Nevädzova 3, Bratislava,
* Obchodná akadémia - Kereskedelmi Akadémia, Rimavská Sobota,
* Obchodná akadémia Poprad,
* Obchodná akadémia Martin,
* Obchodná akadémia Dolný Kubín,
* Obchodná akadémia, F. Madvu 2, 971 29 Prievidza,
* Obchodná akadémia, Akademika Hronca 8, 048 01 Rožňava,
* Obchodná akadémia, Dlhá 256, 905 80 Senica,
* Obchodná akadémia, Watsonova 61, 040 01 Košice,
* Obchodná akadémia M. Hodžu, M. Rázusa 1 , 911 29 Trenčín,
* Stredná odborná škola ekonomická, Spišská Nová Ves,
* Stredná odborná škola chemická, Hlohovec,
* SOŠ ekonomiky, hotelierstva a služieb, Pod Vinbargom 3, 085 01 Bardejov,
* Spojená škola - Obchodná akadémia Detva.

1. **Štruktúra zúčastnených škôl + počet:**

obchodné akadémie: 10,

SOŠ: 3,

Spojená škola 1,

SPŠ 0,

Súkromná spojená škola: 0.

1. **Počet súťažiacich žiakov spolu: 37 žiakov**

v písaní na počítači: 14 žiakov

v úprave textu na počítači: 11 žiakov

v profesionálnom spracovaní textu - wordprocessingu: 12 žiakov

Pozn.: Niektorí žiaci súťažili aj v 2 súťažných disciplínach.

1. **Vekové zloženie zúčastnených žiakov (podľa ročníkov štúdia):**

1. ročník: 0,

2. ročník: 5,

3. ročník: 15,

4. ročník: 12,

5. ročník: 5.

1. **Najúspešnejšie školy:**

Obchodná akadémia Prievidza, F. Madvu 2, 971 29 Prievidza,

Obchodná akadémia, Akademika Hronca 8, 048 01 Rožňava.

1. **Najúspešnejší súťažiaci žiaci na celoštátnom kole súťaže SIP:**

písanie na PC:

1. Tomáš Greguš Obchodná akadémia, Nevädzova 3, Bratislava,
2. Filip Nosáľ Obchodná akadémia - Kereskedelmi Akadémia, Rimavská Sobota,
3. Markéta Vinklerová Obchodná akadémia Senica,
4. Kristián Hauswirth Stredná odborná škola ekonomická, Spišská Nová Ves,
5. Viktória Gulová Stredná odborná škola chemická, Hlohovec.

úprava textu na PC:

1. Natália Horňáková Obchodná akadémia M. Hodžu, M. Rázusa 1 , 911 29
2. Trenčín,
3. Nikola Liptáková Obchodná akadémia, Akademika Hronca 8, 048 01 Rožňava,
4. Mariana Tomiová Obchodná akadémia, Akademika Hronca 8, 048 01 Rožňava,
5. Sabina Chvojková Obchodná akadémia, F. Madvu 2, 971 01 Prievidza,
6. Dominik Demeter Obchodná akadémia, Akademika Hronca 8, 048 01 Rožňava.

wordprocessing:

1. Nikola Kmeťová Obchodná akadémia, F. Madvu 2, 971 29 Prievidza,
2. Pavol Svítok Obchodná akadémia, F. Madvu 2, 971 29 Prievidza,
3. Rebeka Želiezková Obchodná akadémia, F. Madvu 2, 971 29 Prievidza,
4. Monika Kocúrová Obchodná akadémia, F. Madvu 2, 971 29 Prievidza,
5. Dominika Vaňová Obchodná akadémia, F. Madvu 2, 971 29 Prievidza.

Ing. Alžbeta Balková

predsedníčka

celoslovenskej odbornej komisie